laion/Wikipedia-Exotic huggingface dataset:
אינטגרביליות במידה שווה

אינטגרביליות במידה שווה הוא מושג יסודי באנליזה פונקציונלית ובתורת המידה וההסתברות. המושג משמש רבות בתאוריה של מרטינגלים, וחשיבותו העקרונית באה לידי ביטוי במשפט ההתכנסות של ויטלי. יהי ( X , F , μ ) {\displaystyle \left(X,{\mathcal {F}},\mu \right)} מרחב מידה בעל מידה לא טריוויאלית, יהי L 1 {\displaystyle L^{1}} מרחב הפונקציות המדידות ובעלות אינטגרל סופי במרחב המידה הנתון, ותהי A ⊂ L 1 {\displaystyle {\mathcal {A}}\subset L^{1}} משפחה של פונקציות כלשהן. אומרים כי A {\displaystyle {\mathcal {A}}} היא אינטגרבילית במידה שווה, אם לכל ϵ > 0 {\displaystyle \epsilon >0} קיים δ > 0 {\displaystyle \delta >0} , כך שלכל f ∈ A {\displaystyle f\in {\mathcal {A}}} , לכל קבוצה E ∈ F {\displaystyle E\in {\mathcal {F}}} המקיימת μ ( E ) < δ {\displaystyle \mu \left(E\right)<\delta } , מתקיים | ∫ E f d μ | < ϵ {\displaystyle \left|\int _{E}fd\mu \right|<\epsilon } . אם נתרגם את ההגדרה שבתורת המידה למרחב הסתברות ( Ω , F , P ) {\displaystyle \left(\Omega ,{\mathcal {F}},\mathbb {P} \right)} , אומרים כי משפחה של משתנים מקריים A {\displaystyle {\mathcal {A}}} בעלי תוחלת סופית היא אינטגרבילית במידה שווה, אם לכל ϵ > 0 {\displaystyle \epsilon >0} קיים δ > 0 {\displaystyle \delta >0} , כך שלכל X ∈ A {\displaystyle X\in {\mathcal {A}}} , לכל מאורע E ∈ F {\displaystyle E\in {\mathcal {F}}} המקיים P ( E ) < δ {\displaystyle \mathbb {P} \left(E\right)<\delta } , מתקיים E [ | X | ⋅ 1 E ] < ϵ {\displaystyle \mathbf {E} \left[\left|X\right|\cdot 1_{E}\right]<\epsilon } . עם זאת, בהקשר של תורת ההסתברות נהוג להוסיף את הדרישה כי התוחלת של כל המשתנים המקריים ב- A {\displaystyle {\mathcal {A}}} תהיה חסומה במידה שווה. כלומר שלא רק תהיה סופית, אלא שיהיה חסם M ∈ R {\displaystyle M\in \mathbb {R} } כך שלכל X ∈ A {\displaystyle X\in {\mathcal {A}}} יתקיים E [ X ] ≤ M {\displaystyle \mathbf {E} \left[X\right]\leq M} . תחת הדרישה הנוספת לגבי חסימות התוחלות במידה שווה, ניתן להראות כי ההגדרה ההסתברותית לאינטגרביליות במידה אחידה שקולה להגדרה הבאה: משפחה של משתנים מקריים A {\displaystyle {\mathcal {A}}} בעלי תוחלת סופית היא אינטגרבילית במידה שווה, אם לכל ϵ > 0 {\displaystyle \epsilon >0} קיים C ≥ 0 {\displaystyle C\geq 0} , כך שלכל X ∈ A {\displaystyle X\in {\mathcal {A}}} מתקיים E [ X ⋅ 1 | X | ≥ C ] < ϵ {\displaystyle \mathbf {E} \left[X\cdot 1_{\left|X\right|\geq C}\right]<\epsilon } . הצורה השקולה להגדרה ההסתברותית לאינטגרביליות במידה שווה, מובילה לתוצאה כי אם משפחה של משתנים מקריים A {\displaystyle {\mathcal {A}}} היא אכן אינטגרבילית במידה שווה, הרי שלכל ϵ > 0 {\displaystyle \epsilon >0} קיים C > 0 {\displaystyle C>0} כך שמתקיים P ( | X | > C ) < ϵ {\displaystyle \mathbb {P} \left(\left|X\right|>C\right)<\epsilon } . ערך מורחב – משפט ההתכנסות של ויטלי ניתן להראות כי סדרת משתנים מקריים A = { X n } n = 1 ∞ {\displaystyle {\mathcal {A}}=\left\{X_{n}\right\}_{n=1}^{\infty }} מתכנסת בממוצע למשתנה מקרי X {\displaystyle X} , אם ורק אם היא מתכנסת בהסתברות לאותו גבול, וגם אינטגרבילית במידה שווה (במובן ההסתברותי). טענה זו נובעת מידית ממשפט ההתכנסות של ויטלי, והיא למעשה מהווה הכללה של משפט ההתכנסות הנשלטת. אלן גוט, "Probability: A Graduate Course", פרק 4 ("Uniform Integrability", עמוד 214), ספרינגר, 2005 גוט, עמוד 236
לודוויג השישי, הנסיך הבוחר מפפאלץ

לודוויג השישי, הנסיך הבוחר מפפאלץ (בגרמנית: Ludwig VI. von der Pfalz; ‏4 ביולי 1539 – 22 באוקטובר 1583) היה הנסיך הבוחר מפפאלץ בין השנים 1576–1583. לודוויג השישי נולד בהיידלברג ב-4 ביולי 1539, לפרידריך השלישי, הנסיך הבוחר מפפאלץ ומריה מברנדנבורג-קולומבאך, בתם של קזימיר, מרקיז ברנדנבורג-ביירוית וסוזנה מבוואריה. על מנת ללמוד צרפתית, למד לודוויג בשנת 1554 באוניברסיטת דול שבבורגונדי. לודוויג השתתף בניהול השלטון עוד בתקופת אוטו היינריך, הנסיך הבוחר מפפאלץ, ובשנת 1563 מונה למושל פפאלץ העילית. בשנת 1576 מת אביו פרידריך השלישי, הנסיך הבוחר מפפאלץ, ולודוויג עלה לשלטון במקומו. בניגוד לאביו שהיה קלוויניסט, היה לודוויג לותרני, וכל התאולוגים הקלוויניסטים שהיו בחצר אביו, עברו לחצר אחיו יוהאן קזימיר מפפאלץ-זימרן. במהלך מלחמת קלן עמד לודוויג לצד גבהארד טרוכזס פון ואלדבורג, והיה הנסיך הלותרני היחיד שעמד לצידו. ב-22 באוקטובר 1583 מת לודוויג, ובנו פרידריך הרביעי, הנסיך הבוחר מפפאלץ עלה לשלטון במקומו. בשנת 1650 התחתן פרידריך עם אליזבת מהסן, נסיכת הבוחר מפפאלץ, בתם של פיליפ הראשון, רוזן הסן וכריסטינה מסקסוניה, ממנה נולדו לו 13 ילדים: מריה מפפאלץ-זימרן (1561–1589) אליזבת (1562) דורותיאה אליזבת (1565) דורותיאה (1566–1568) פרידריך פיליפ (1567–1568) יוהאן פרידריך (1569) לודוויג (1570–1571) קתרינה (1572–1586) כריסטינה (1573–1619) פרידריך הרביעי, הנסיך הבוחר מפפאלץ (1574–1610) פיליפ (1575) אליזבת (1576–1577) בשנת 1583 התחתן לודוויג עם אנה מפריזיה המזרחית, בתו של אדצארד השני, רוזן פריזיה המזרחית, אך לא היו לו ממנה ילדים. מדיה וקבצים בנושא לודוויג השישי, הנסיך הבוחר מפפאלץ בוויקישיתוף לודוויג השישי, הנסיך הבוחר מפפאלץ לודוויג השישי, הנסיך הבוחר מפפאלץ, באתר "Find a Grave" (באנגלית)
דשנל

האם התכוונתם ל... אמילי דשנל – שחקנית ומפיקה אמריקנית זואי דשנל – שחקנית ומוזיקאית אמריקנית
אלכסנדר טוד

סר אלכסנדר רוברט טוד (אנגלית: Alexander Robert Todd; ‏2 באוקטובר 1907, גלאזגו, סקוטלנד – 10 בינואר 1997) היה כימאי-אורגני וביוכימאי בריטי, זוכה פרס נובל לכימיה לשנת 1957, בעקבות עבודתו בנושא הנוקליאוטידים והקו-אנזימים הנוקליאוטידים. טוד היה בנם הבכור של ז'אן לאורי ואלכסנדר טוד, איש עסקים מגלאזגו. למד בבית הספר לבנים ע"ש אלן-גלן בגלאזגו, ולאחר מכן באוניברסיטת גלאזגו שם, בשנת 1928, קיבל תואר ראשון בכימיה. היה נשיא האגודה הכימית בשנים 1960–1962. מדיה וקבצים בנושא אלכסנדר טוד בוויקישיתוף אלכסנדר טוד, באתר פרס נובל (באנגלית) אלכסנדר טוד, באתר אנציקלופדיה בריטניקה (באנגלית) ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
ראובן שיף

ראובן שיף (נולד ב-21 באפריל 1950) הוא יושב ראש וממייסדי הפירמה RSM שיף הזנפרץ ושות' רו"ח. כיהן כנשיא לשכת רואי חשבון בישראל. שיף הוא מומחה למיסוי, ביקורת, חשבונאות, ייעוץ כלכלי ואסטרטגי, ניהול סיכונים, רגולציה וממשל תאגידי בחברות ציבוריות, פרטיות וממשלתיות. משמש כיועץ וכחבר בדירקטוריונים בחברות ממשלתיות, ציבוריות ופרטיות ומלווה משקיעים בזירה העסקית המקומית והבינלאומית. חבר בוועדות מקצועיות בתחומי המיסוי, החשבונאות וניהול סיכונים. ראובן שיף נולד וגדל בתל אביב. את שירותו הצבאי עשה בחיל השריון. בוגר תואר ראשון בחשבונאות וכלכלה מאוניברסיטת תל אביב. שיף ייסד את פירמת RSM שיף הזנפרץ ושות' רו"ח המהווה כיום את אחת מהפירמות מהגדולות והמובילות בישראל לראיית חשבון, מיסים, ניהול סיכונים וביקורת פנים, ייעוץ עסקי וליווי עסקאות. הפירמה מונה כיום שבעה עשר שותפים ומעסיקה כ-170 עובדים וחברה ברשת הבינלאומית RSM – רשת ראיית החשבון המדורגת כ-6 בגודלה בעולם. בשנים 2009–2006 כיהן רו"ח ראובן שיף כנשיא לשכת רו"ח בישראל והוביל רפורמות ומהלכי חקיקה משמעותיים בתחומי הביקורת, החשבונאות והמיסים וביניהם הטמעתה של התקינה החשבונאית הבינלאומית IFRS בקרב חברות ישראליות שלציבור יש בהן עניין. ראובן שיף נשוי למיכאלה ואב לארבעה, מתגורר ברמת השרון. שיף מכהן כדירקטור חיצוני בדירקטוריון חברת החשמל לישראל וכן כחבר בוועדת ההשקעות של איילון חברה לביטוח. כיהן כחבר דירקטוריון ויו"ר ועדת הביקורת של "מנורה מבטחים פנסיה וגמל". שימש במשך למעלה מ-10 שנים כיו"ר הדירקטוריון של מרכנתיל שוקי הון בע"מ, כיו"ר ועדת ההשקעות של "אריה חברה לביטוח (מקבוצת כלל ביטוח), כדירקטור בחברות: נכסים מ.י, צבי צרפתי ובניו בע"מ, אמד פיתוח נדל"ן והשקעות בע"מ, וכיו"ר הדירקטוריון של המוסד לסקירת עמיתים של לשכת רו"ח בישראל. בשנים 2009–2006 כיהן כנשיא לשכת רואי חשבון בישראל והוביל רפורמות ומהלכי חקיקה משמעותיים בתחומי הביקורת, החשבונאות והמיסים וביניהם הטמעתה של התקינה החשבונאית הבינלאומית IFRS בקרב חברות ישראליות. טרם מינויו לנשיא, כיהן רו"ח שיף כסגן נשיא הלשכה, כיו"ר ועד מרחב ת"א וכיו"ר ועדת הקשר של לשכת רו"ח עם רשות המיסים. שיף מכהן כחבר וועדת הביקורת של הספרייה הלאומית של ישראל. כיהן כיו"ר להב - לימודי הכשרה בניהול של הפקולטה לניהול באוניברסיטת תל אביב. כיהן כחבר הוועדה הציבורית המייעצת של מפעל הפיס, שימש במשך למעלה מ-9 שנים כחבר מועצת רו"ח – גוף סטטוטורי של משרד המשפטים, כיו"ר ועדת המיסים של לשכת רו"ח, כיו"ר מועצת להב - לשכת ארגוני העצמאים והעסקים בישראל, וכיו"ר ועדת המיסים של לשכת התיאום של הארגונים הכלכליים. שיף הוא נשיא רשת על"ה – עמותה המסייעת לילדים עם צרכים מיוחדים, חבר הנשיאות של עמותת "רפואה ושמחה " – מרכז סיוע לחולה ולנזקק, חבר הוועד המנהל ויו"ר ועדת הכספים ומשאבי אנוש של התיאטרון הקאמרי, חבר בחבר הנאמנים של אוניברסיטת תל אביב, . מכהן כיו׳ר אגודת הידידים של עמותת ״אח גדול״ המסייעת לחיילים בודדים וכיו"ר אגודת הידידים של עמותת ״בית חם ״המסייעת למשפחות מצוקה ברמת השרון וכמו כן כיהן כחבר הוועד המנהל של עמותת "שערים - מגשימים יהדות ישראלית" הפועלת למען חיזוק המורשת היהודית ובכלל זה השבת. ראובן שיף, ברשת החברתית LinkedIn אתר RSM שיף הזנפרץ ושות' רו"ח. RSM International
פרידריך השלישי, הנסיך הבוחר מפפאלץ

פרידריך השלישי, הנסיך הבוחר מפפאלץ (בגרמנית: Friedrich III. von der Pfalz; ‏14 בפברואר 1515 - 26 באוקטובר 1576) היה הנסיך הבוחר מפפאלץ בין השנים 1559–1576. פרידריך השלישי נולד בזימרן שברוזנות פפאלץ-זימרן ב-14 בפברואר 1515, ליוהאן השני, רוזן פפאלץ-זימרן וביאטריקס מבאדן, בתם של כריסטוף הראשון, מרקיז באדן-באדן ואוטיליה מקאצנלנבוגן. משפחתו של פרידריך הייתה לותרנית הדוקה, אולם בהשפעת אשתו מריה מברנדנבורג-קולומבאך עבר פרידריך בשנת 1546 לדת הקלוויניסטית. בשנת 1557 מת אביו יוהאן השני, רוזן פפאלץ-זימרן, ופרידריך מונה לרוזן פפאלץ-זימרן. בשנת 1559 מת אוטו היינריך, הנסיך הבוחר מפפאלץ ללא יורשים, ופרידריך עלה לשלטון במקומו. לאחר עלותו לשלטון פרצה מחלוקת דתית חריפה בנסיכות בין הלותרנים לקלוויניסטים, ומשום כך הכריז פרידריך על ויכוח דתי שהתקיים בשנת 1561, ולאחריו החליט פרידריך שהדת הקלוויניסטית תהיה הדת השלטת בנסיכות. שריו שהשתייכו לדת הלותרנית והתנגדו למעשיו, פוטרו מתפקידיהם. בשנת 1566 הועלתה בדיאט של אאוגסבורג דרישה נגדו לבטל את השינויים בנסיכות, אולם פרידריך התנגד וטען כי הוא מחויב רק לאל שנתן לו את שלטונו. בשנת 1570 ניסה פרידריך לבצע את הרפורמות הדתיות גם בפפאלץ העילית, אולם שם נתקל בהתנגדות של הלותרנים ובראשם יוהאן סילבן, שאף הוצא על ידו להורג בשנת 1572. ב-26 באוקטובר 1576 מת פרידריך, ובנו לודוויג השישי, הנסיך הבוחר מפפאלץ עלה לשלטון במקומו. בשנת 1537 התחתן פרידריך עם מריה מברנדנבורג-קולומבאך, בתם של קזימיר, מרקיז ברנדנבורג-ביירוית וסוזנה מבוואריה, ממנה נולדו לו 11 ילדים: אלברטה (1538–1553) לודוויג השישי, הנסיך הבוחר מפפאלץ (1539–1583) אליזבת, רוזנת פפאלץ-זימרן-שפונהיים (1540–1594) הרמן לודוויג (1541–1556) יוהאן קזימיר מפפאלץ-זימרן (1543–1592) דורותיאה סוזנה מפפאלץ-זימרן (1544–1592) אלברכט (1546–1547) אנה אליזבת (1549–1609) כריסטוף (1551–1574) קרל (1552–1555) קוניגונדה יקובה (1556–1586) בשנת 1569 התחתן פרידריך עם אמליה מנוינאהר, בתו של גומפרכט מנוינאהר, אך לא נולדו לו ילדים ממנה. מדיה וקבצים בנושא פרידריך השלישי, הנסיך הבוחר מפפאלץ בוויקישיתוף פרידריך השלישי, הנסיך הבוחר מפפאלץ, באתר "Find a Grave" (באנגלית) פרידריך השלישי, הנסיך הבוחר מפפאלץ, באתר אנציקלופדיה בריטניקה (באנגלית)
טריג'יקון

טריג'יקון היא חברה אמריקאית המייצרת כוונות אופטיות לכלי נשק. חברת טריג'יקון מתמחה בכוונות זרחניות המבוססות על האיזוטופ טריטיום וסיבים אופטיים. בין המוצרים שלהם ניתן למצוא כוונות מגדילות (Trijicon ACOG), כוונות השלכה (Trijicon Reflex) וכוונות ברזל זרחניות לאקדחים. כוונת הטריג'יקון ACOG (ראשי תיבות של Advanced Combat Optical Gunsight) היא כוונת יום, מגדילה פי 4, שוקלת 0.5 ק"ג, מתחברת לנשק באמצעות מתאם A.R.M.S וקיימת בצה"ל בשלוש גרסאות - "צלב", "חץ" ו"רד פוינט". "צלב" - צלב על המטרה. "חץ" - חץ זוהר במרכז המטרה. יש לכוון את קודקודו של החץ אל המטרה. "רד פוינט" - טבעת זוהרת סביב המטרה וצלב מצידי הטבעת. סיב אופטי קולט אור מהשמש ומרכז אותו בטבעת. לשלוש הגרסאות של הטריג'יקון (הכינוי הצה"לי - טריג') יש לו"ש (לוח שנתות) על העינית, בלו"ש משתמשים כדי לאמוד מרחקים ולחשב את תיקון הסטייה הנדרש, וכדי לייצב את הכוונת כך שהרובה יהיה מקביל לקרקע. לכוונות הטריג'יקון מכסה־"כוורת" שנקרא "KillFlash" ומטרתו למנוע מהכוונת לנצנץ כשפוגע בה אור. הצינורות שבכוורת מקטינים את הזווית שבה האור פוגע בעדשה, אך לא פוגעים בשדה הראייה של הכוונת. כוונת הטריג'יקון רפלקס היא כוונת השלכה, איננה משתמשת בסוללות (בשונה מכוונת השלכה אחרות כדוגמת אלביט פלקון או כוונת MARS), מתחברת לנשק באמצעות מתאם A.R.M.S ונמצאת בעיקר ביחידות מובחרות בצה"ל. בינואר 2010 פורסם ברשת ABC בארצות הברית כי על כל סוג של כוונת של החברה מוטבע קוד זהה שעד לאותו רגע לא הסכימה חברת טריג'יקון לגלות את משמעותו. על פי תחקיר הרשת מדובר בהפניה לפסוקים מהברית החדשה, בצבא ארצות הברית חששו שזו הייתה עבירה על חוק האוסר עידוד להמרת דת בתוככי הצבא ודרשו מחברת טריג'יקון להסיר את ההפניה. בתחקיר צוין שחיילי ארצות הברית מכנים את הכוונות "הנשק של ישו". בצה"ל הודיעו כי "אין בעיה הלכתית עם הסימון אך אם ישנה בעיה רגשית למאן דהוא, נכון וראוי למוחקו, כפי שהחברה פרסמה השבוע והבטיחה להעמיד אמצעים לתיקון זה, צה"ל לא היה מודע לנושא בעת רכישת הכוונות". מדיה וקבצים בנושא טריג'יקון בוויקישיתוף אתר האינטרנט הרשמי של טריג'יקון (באנגלית) טריג'יקון, ברשת החברתית אקס (טוויטר) טריג'יקון, ברשת החברתית אינסטגרם טריג'יקון, סרטונים בערוץ היוטיוב Trijicon Trijicon ACOG Trijicon Reflex U.S. Military Weapons Inscribed With Secret 'Jesus' Bible Codes - ABC News סוף לפרשת "כוונות הברית החדשה", באתר ערוץ 7, 31 בינואר 2010
אנה איסטדן

אנה איסטדן (באנגלית: Anna Easteden; נולדה ב-29 בנובמבר 1976) היא דוגמנית ושחקנית פינית. איסטדן נולדה בפינלנד כבתם של זוג חוואים, היא למדה בבית ספר לדוגמנות ובגיל שתים עשרה החלה לעבוד בתחום, היא הופיעה לראשונה על שער מגזין לאחר שזכתה בתחרות דוגמניות שאורגנה על ידי מגזין נוער בפינלנד. היא דגמנה במדינות רבות ברחבי העולם והופיעה בקמפיינים לחברות הרמס, קלווין קליין. כשחקנית היא הופיעה בתפקיד הראשי במחזה "היפהפייה הנרדמת" במחזה שהועלה בשיקגו. כמו כן שיחקה באופרות הסבון "ימי חיינו" ו"תשוקות", והיא הופיעה בין היתר בסרט היפני "דרכים צדדיות" משנת 2009; רימייק יפני לסרט האמריקאי "דרכים צדדיות". בנוסף, היא הופיעה בסדרות הטלוויזיה "בונז", "שני גברים וחצי" ו-"מי רוצה להיות גיבור על". ב-2010 הועמדה לפרס שחקנית המשנה הטובה ביותר בפסטיבל הסרטים העצמאיים "מתוד פסט" (Method Fest). מדיה וקבצים בנושא אנה איסטדן בוויקישיתוף אתר האינטרנט הרשמי של אנה איסטדן אנה איסטדן, ברשת החברתית אקס (טוויטר) אנה איסטדן, ברשת החברתית אינסטגרם אנה איסטדן, במסד הנתונים הקולנועיים IMDb (באנגלית) אנה איסטדן, במסד הנתונים הקולנועיים KinoPoisk (ברוסית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
בטאנס

בטאנס (בפיליפינית: Lalawigan ng Batanes) היא פרובינציה וארכיפלג בפיליפינים, במחוז עמק קגאיאן. האיים ממוקמים מצפון לאי לוזון. בטאנס היא הפרובינציה הצפונית ביותר במדינה וגם הקטנה ביותר, הן מבחינת אוכלוסייה והן מבחינת שטח. עיר הבירה הממוקמת באי בטאן היא בסקו. בטאנס מורכבת מקבוצת איים הממוקמים כ-162 ק"מ מצפון ללוזון וכ-190 ק"מ דרומית לטאיוואן, מופרד מאיי בובויאן של מחוז קגייאן על ידי תעלת באלינטנג, ומטייוואן על ידי תעלת באשי. מדיה וקבצים בנושא בטאנס בוויקישיתוף בטאנס, באתר אנציקלופדיה בריטניקה (באנגלית) ערך זה הוא קצרמר בנושא הפיליפינים ובנושא איים. אתם מוזמנים לתרום לוויקיפדיה ולהרחיב אותו.
תומאס פטרסון

תומאס סטיוארט פטרסון (אנגלית: Thomas Stewart Patterson; ‏1872, גרינוק, סקוטלנד - 14 בפברואר 1949), היה כימאי, הפרופסור הראשון לכימיה שהיה מופקד הקתדרה ע"ש גרינדר, באוניברסיטת גלאזגו, וחבר בית הדין המשמעתי של האוניברסיטה. את ראשית חינוכו קיבל פטרסון בבית הספר הטירה של מרצ'יסטון שבגלאזגו, לימים הפך ליושב ראש חבר הנאמנים של בית הספר. בהמשך למד בפקולטה לכימיה שבמכללת אנדרסוניאן (כיום: אוניברסיטת סטראטהקליד) בגלאזגו, אצל פרופסור ויליאם דיטמר. בהמשך נסע לגרמניה ללמוד באוניברסיטת היידלברג, שם סיים את לימודי הדוקטורט. אודות פרופסור תומאס פטרסון - באתר של אוניברסיטת גלאזגו ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "תומאס פטרסון".
עונת 2002/2003 ביורוליג

עונת 2002/2003 ביורוליג הייתה העונה ה-46 של תחרות אירופית לקבוצות כדורסל והשלישית שאורגנה על ידי Euroleague Basketball Company. המשחק הראשון התקיים ב-10 באוקטובר 2002 ותחרות הסתיימה ב-11 במאי 2003. בתחרות השתתפו 24 קבוצות. העונה הסתיימה בניצחון של ברצלונה, זה היה הניצחון הראשון בתולדות המועדון. ג'וזף בלייר (ארצות הברית) מאולקר נבחר לכדורסלן המצטיין של העונה. מירסאד טורצ'אן (טורקיה) ממונטפסקי סיינה נבחר לכדורסלן המצטיין של שלב הגמר. דיאן בודירוגה (סרביה) מברצלונה נבחר לכדוסלן המצטיין של פיינל פור. 24 קבוצות החלו בעונה הסדירה כאשר המשחקים נערכו ב-3 בתים. בשלב הבא, 16 קבוצות התחרו ב-4 בתים. מנצח של כל בית קודם למשחקי פיינל פור שנערכו בפלאו סן ז'ורדי, ברצלונה. מכבי תל אביב השתתפה במשחקי ה-16, סיימה את הבית במקום השלישי ולא קודמה לפיינל פור. פירוט התוצאות באתר הליגה תיאור מפורט של העונה
ארטמיים

ארטמיים (שם מדעי: Artamidae) היא משפחה של ציפורי שיר החיות באוסטרליה, בגינאה החדשה ובדרום-מזרח אסיה. בני משפחה זו הם עופות שאורכם מ-19 ס"מ עד 50 ס"מ אצל המין הגדול ביותר, Strepera versicolor. הם דומים לעורבים, נוצותיהם בגוונים של שחור ואפור ומקורם בהיר וארוך. מספר מינים במשפחה זו נוהגים לעוף, להתקבץ ובעיקר לישון יחד על אותם עצים. עם זאת, מינים אחרים כמו העקעק האוסטרלי (Gymnorhina tibicen), הם טריטוריאליים ותוקפניים, ועלולים לתקוף אפילו אנשים. כמו העורביים, מינים אלה הם אוכלי כל מצוף וזרעים אצל מינים קטנים רבים ועד לתולעים, פגרים, חרקים וחולייתנים קטנים אצל המינים הגדולים והבינוניים. במשפחה זו ישנם 23 מינים: משפחה ארטמיים (Artamidae) תת-משפחה Peltopsinae סוג Peltops תת-משפחה Cracticinae סוג ומין יחיד Melloria quoyi סוג ומין יחיד עקעק אוסטרלי (Gymnorhina tibicen) סוג Cracticus סוג עורבני הפעמון (Strepera) תת-משפחה Artaminae סוג Artamus עקעק אוסטרלי מדיה וקבצים בנושא ארטמיים בוויקישיתוף ארטמיים, באתר ITIS (באנגלית) ארטמיים, באתר NCBI (באנגלית) ארטמיים, באתר האנציקלופדיה של החיים (באנגלית) ארטמיים, באתר GBIF (באנגלית)
מיקי לוין

מִיקִי לוִין (נולדה ב-7 בינואר 1977) היא עיתונאית ושדרנית רדיו ישראלית, התפרסמה לראשונה בעקבות השתתפותה בעונה הראשונה של תוכנית המציאות "האח הגדול". לוין נולדה בגבעתיים. עסקה בשיווק ומכירות, היא בוגרת תואר ראשון בתקשורת וניהול מטעם האוניברסיטה הפתוחה יועצת אסטרטגית ומאמנת Master NLP . בספטמבר 2008 השתתפה בעונה הראשונה של תוכנית המציאות "האח הגדול". בשנת 2008 הגישה בלוג קבוע באתר mako. בדצמבר 2008 החלה את דרכה בעיתון "מעריב" ובאתר nrg הגישה מדור בידור במגזין היומי שנקרא "מלכת הביצה", מדור יומי באתר nrg, כתבות וידאו, טורי ביקורת טלוויזיה בשם "הפה הגדול", טור ביקורת אופנה בשם "הבוררת" וכתבות מגזין וראיונות. במקביל, השתתפה בפינה קבועה בתוכנית הבוקר של דנה רון "הבוקר של דנה" ובתוכניות טלוויזיה אחרות. ב-2014 החלה לשמש כתבת העיתון "סופהשבוע" ובמגזין מעריב. ב-2015 לקחה חלק בקמפיין הלבשה תחתונה "את לבני נשים" במסגרת העלאת המודעות לאחת לתשע נשים חולות בסרטן השד. בחודש מאי 2017 יזמה את קמפיין "את לא לבד" של הנאנסת בהרצליה. ב-2016 החלה להגיש תוכנית רדיו שבועית עם שי חי ברדיו ללא הפסקה 103 FM. בשנת 2020 החלה להגיש את תוכנית הרדיו FOLLOW U של מעריב ו-103 FM. היא כתבת במגזין הבידור "TMI", מבית מעריב אונליין. לוין גרושה ואם לשניים המתגוררת ברמת השרון. חמותה לשעבר, שרה לוין, השתתפה אף היא בעונה השנייה של "האח הגדול". מיקי לוין, ברשת החברתית אקס (טוויטר) מיקי לוין, במיזם "אישים" לתיעוד היצירה הישראלית תמו השידורים: שי חי פוצץ את השידור ברדיו, באתר ‏מאקו‏, 25 בספטמבר 2016 בן בירון, ‏"איימו על משפחתי לאחר שהגנתי על שי חי", באתר ‏מאקו‏, 13 ביולי 2016 נגה כהן, ‏מיקי, את צודקת, באתר ‏מאקו‏, 21 באוגוסט 2016 מיקי לוין, טור פרידה, באתר nrg‏, 8 בנובמבר 2012 מיקי לוין, באתר מעריב אונליין
ואנג שוג'ין

הרפובליקה העממית של סין זהו שם סיני; שם המשפחה הוא ואנג. ואנג שוג'ין (王樹金; ‏1904-1981) היה אמן לחימה סיני שהתפרסם בזכות יכולתו הגבוהה בשלוש אמנויות הלחימה הסיניות הפנימיות: פה קואה, שינג אי צ'ואן וטאי צ'י. הוא נחשב לאחד הלוחמים הגדולים של המאה ה־20. בנוסף היה ואנג מנהיג רוחני בתנועה טאואיסטית בשם איגואן דאו. ואנג התחיל להתאמן בשנות ה־20 של המאה ה־20 אצל המאסטר צ'אנג צ'או דונג (Chang Chao Tung או Zhang Zhaodong) ונשאר תלמיד של צ'אנג עד למותו של המורה בשנת 1940. בשנת 1934 למד ואנג שוג'ין גם אצל ואנג שיאנג צ'אי (Wang Hsiang Chai או Wang Ziangzhai). מורה נוסף שהיה לואנג הוא שיאו האי פו (Xiao Haibo או Hsiao Hai Po). בקיץ 1948, כאשר הוא בן 44, נמלט ואנג שוג'ין ממלחמת האזרחים שהתרחשה בסין אל טאיוואן וייסד את בית־הספר לאמנות לחימה צ'נג מינג (Cheng Ming) בעיר טאיג'ונג (Taichung). הוא הפך לאיש עסקים ועם השנים צבר לעצמו הון מכובד. בשנת 1951 נפגש ואנג בטאיוואן עם צ'ן פנלינג (Chen Panling) שהתפרסם בפועלו לקידום פיתוח סגנון טאי צ'י שמאחד את כל הסגנונות המרכזיים. את הטאי צ'י הזה אימץ ואנג והטמיע לתוך השיטה אותה הוא לימד. מסוף שנות החמישים לימד ואנג שוג'ין גם ביפן והיה למורה הראשון שלימד שם את אמנויות הלחימה הסיניות. לא פעם הזמין אמני לחימה יפנים אחרים להתמודד איתו ותמיד הוכיח את עליונותו על פניהם. ואנג שוג'ין היה אדם גדול ועב בשר, יותר ממאה קילוגרם שהתפרסו על פני פחות ממאה ושמונים סנטימטרים, אך זריז וקל תנועה. הוא התפרסם ביכולת שלו לספוג מהלומות ללא פגע. ואנג העמיד מאות תלמידים ביפן ובטאיוואן. אחד מהתלמידים הבולטים של ואנג שוג'ין הוא ואנג פו לאי, מורהו של ניר מלחי. ואנג כתב שני ספרים. הראשון התפרסם בשנת 1978 והשני בשנת 1981. Wang Shujin, "Bagua Linked Palms" "Robert W. Smith, "Chinese Boxing "Bruce Frantzis, "The Power of Internal Martial Arts and Chi Robert W. Smith & Allen Pittman, PA-KUA Eight Trigram Boxing, Rutland, Vermont & Tokyo, Japan, 1990 אתר המרכז הישראלי לטאי צ'י ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אנדרטת גבורת מכונאי הטיטניק

אנדרטת גבורת מכונאי הטיטניק (באנגלית: Memorial to the Engine Room Heroes of the Titanic) היא מונומנט גרניט הממוקם בסנט ניקולס פלייס (St. Nicholas Place) בפיר האד (Pier Head) שבעיר ליברפול שבאנגליה. לעיר ליברפול קשרים הדוקים עם אניית הנוסעים שטבעה ב-15 באפריל 1912 לאחר שהתנגשה בקרחון בצפון האוקיינוס האטלנטי, אסון בו קיפחו את חייהם 1,517 איש. אד"מ טיטניק הייתה ספינה בבעלותה של חברת וייט סטאר ליין שנוסדה בליברפול ב-1840. ליברפול הייתה גם נמל הבית של הטיטניק והכיתוב "טיטניק, ליברפול" ('Titanic, Liverpool') נראה על ירכתי הספינה. האנדרטה, שניצבת על חוף ליברפול, הוקדשה לזכרם של 244 המכונאים שקיפחו את חייהם באסון כאשר הם המשיכו בעבודתם לספק חשמל וצרכים נוספים לספינה הטובעת, כל עוד התאפשר בידם. האנדרטה בולטת בהיותה הראשונה בבריטניה שמתארת את מעמד הפועלים.[דרוש מקור] האנדרטה עוצבה על ידי הפסל סר ויליאם גוסקומב ג'ון ונבנתה בשנת 1916 לערך. גובהה הוא 16.4 מטרים ולמרות שהיא קשורה באופן הדוק לאסון הטיטניק, הקדשתה הורחבה כך שתכלול את קורבנות חדרי המכונות שאיבדו את חייהם בעת תפקידם במלחמת העולם הראשונה. האנדרטה מדורגת כבניין רשום בדרגה II*. ניתן להבחין בקלות בנזקים שנגרמו לאנדרטה על ידי נזקי הפצצות שנפלו בליברפול במהלך מלחמת העולם השנייה. בנוסף לאנדרטה זו, קיימת אנדרטה נוספת בעיר סאות'המפטון, שמנמלה יצאה הטיטניק להפלגתה. חפצים מהטיטניק מוצגים במוזיאון הימים מרסיסייד שבמעלה הנהר, ליד רציף אלברט שבליברפול. חזית האנדרטה הצד האחורי של האנדרטה הצד האחורי של האנדרטה מדיה וקבצים בנושא אנדרטת גבורת מכונאי הטיטניק בוויקישיתוף A Last Bright Shining Lie by Senan Molony {copyrighted} (2016) Titanic Connections with Liverpool Encyclopedia Titanica Historic England. "Details from listed building database (1209973)". National Heritage List for England. Retrieved 28 September 2015.
מיכאל פורשלגר

הרב מיכאל אליעזר הכהן פורשלגר (בכתיב יידי: פארשלאגר; ה'תרמ"ד, 1883 – ט"ו בחשוון ה'תשי"ט 29 באוקטובר 1958) היה רב ולמדן מתלמידי האדמו"ר מסוכטשוב רבי אברהם בורנשטיין. נולד בעיר ליוביטש הסמוכה לעיר סוכטשוב שבפולין, לאברהם משה ולבלומא. מילדותו היה חולה עיניים ובמשך תקופה לא ראה כלל. למד בילדותו אצל הרב פנחס לבקוביץ, חסיד גור. מגיל צעיר החל לנסוע בקביעות לסוכטשוב, ופעם אף הלך ברגל מעירו לסוכטשוב מרחק של 25 ק"מ, בשנת תרנ"ח בהיותו בגיל 14, נסע ללמוד בצורה קבועה אצל רבו, הרב אברהם בורנשטיין, בסוכטשוב. באותה התקופה, הפסיק הרב להעביר שיעורים וקיבל אותו ללימוד יחידני. בהיותו בסוכטשוב למד גם מפי הרב יואב יהושע וינגרטן מחבר "חלקת יואב", ומפי הרב אריה צבי פרומר, הרב מקוז'יגלוב, ראש ישיבת חכמי לובלין. הוא התקרב גם לרב יוסף ענגיל רבה של קרקוב. בשנת תרס"ב נישא לשרה רייזל פליישמן, מהעיר סוכטשוב. הוריו היגרו לארצות הברית, ובשנת 1921 היגר הוא בעקבותיהם והגיע לארצות הברית, הוא השתקע בבולטימור. בבלטימור מסר שיעורים פעמיים ביום, בבקר שיעור משניות בבית כנסת 'חיזוק האמונה', שלימים הפך לקונסרבטיבי והוא פרש משם לאחר 26 שנים שמסר שם שיעורים. בערב מסר שיעור בגמרא בבית הכנסת הרוסי, שם כיהן הרב שמואל פליסקין. במשך שנים סירב לקבל משרות רבניות, אך רבים מרבני ארצות הברית הכירו בו, התכתבו עמו בהלכה וצירפו אותו במקרים רבים להכרעות כדיין שלישי במושבי בית דין. היה מיודד עם הרב חיים צימרמן, הרב מאיר אמסעל, הרבי מנחם מנדל שניאורסון מחב"ד ורבי יואל טייטלבוים מסאטמאר. היה מתכתב רבות עם רבו רבי העניך מסוכטשוב, שגר בארץ ישראל. סייע בהקמת ישיבת נר ישראל והיה קשור לראש הישיבה הרב יעקב יצחק רודרמן. בשנתיים האחרונות לחייו אף התפלל שם תפילת שחרית כל יום. בסוף ימיו סבל רבות ממחלות לב, הוא נפטר בט"ו בחשון ה'תשי"ט כבן 75 שנים. כתב כעשרים אלף גיליונות של דברי תורה, מעט מהם עובדו וכונסו בידי תלמידיו לאחר פטירתו בספר 'תורת מיכאל'. בן ציון ברגמן, מיכאל באחת: פרקי חייו והליכותיו של רבינו מיכאל אליעזר הכהן פארשלעגער, תלמידו של בעל האבני נזר, בתוספת לקט ממכתבי תורתו. ניו יורק, 2014 קברו ופרטים נוספים אודותיו באתר "kevarim.com" (באנגלית) תורת מיכאל באתר hebrewbooks כתבה אודותיו (אנגלית).